title: Nanas
text: Nanas (Ananas comosus (L.) Merr.) iku sajenis tetuwuhan tropis kang asalé saka Brazil, Bolivia, lan Paraguay. Tetuwuhan iki kalebu ing familia nanas-nanasan (Famili Bromeliaceae). Prawakan (habitus) tetandurané cendhèk, herba (taunan) mawa 30 utawa luwih godhong kang dawa, pucuké lancip, kasusun ing wangun rosèt nglilingi watang kang kandel. Wohé ing basa Inggris diarani pineapple amarga wanguné kang kaya wit pinus. Jeneng 'nanas' asalé saka pangaranan wong Tupi kanggo who iki: anana, kang tegesé "woh kang becik banget". Manuk pangisep madu (hummingbird) wujud panyerbuk alamiyah woh iki, sanadyan manéka gegremet uga duwé peran kang padha.
  
  Woh nanas kaya kang didol wong iku dudu woh sajati, nanging gabungan woh-woh sajati (tilasé katon saka saben 'sisik' ing kulit wohé) kang sajeroning perkembangané kagabung—bebarengan karo tongkol (spadix) kembang majemuk—dadi sak'woh' gedhér. Nanas kang dibudidayakaké wong wis kèlangan kamampuan tangkar-tumangkar kanthi sèksual, nanging nanas ngembangaké tuwuhan enom (pérangan 'makutha' woh) kang wujud srana tangkar-tumangkar kanthi vegetatif.
  
  Ing Indonésia, provinsi Lampung wujud laladan nenandur nanas utama, kanthi sapérangan pabrik pangolahan nanas kang uga ana ing kono.
  
  Khasiat 
  Nanas ngandhut serat kang akèh, sehingga bisa nambani sembelit. kandhutan nanas iki manfaat banget kanggo wong kang lagi bebelen. Nanas bisa dadi obat pencahar (bebelen).
  
  Nanas uga bisa marakaké awak dadi 'langsing, nyilikaké weteng, lan ngurangi obésitas.
  
  Nanas asalé saka nagari Samba, Brasil. Nanas bisa nglunturaké lemak ing awak. Mangan nanas bisa ndadèkaké awak langsing lan singset.
  
  Kulit nanas kang kaya sisik emas iki bisa ngundhakaké sistem pertahanan tubuh. Nanas uga ngandhut vitamin A, vitamin C, kalsium, fosfor, magnesium, besi, natrium, kalium, dekstrosa, sukrosa, lan énzim bromelain. Zat-zat mau bisa nambani lelara kaya ta tumor, aterosklerosis (penyempitan pembuluh darah), lan béri-béri.
  Nanas uga duwé zat antioksidan kang bisa ngundhakaké imun lan ncegah penuaan dini.
  
   ngangkat sél kulit mati 
   obat sembelit
   obat radang tenggorokan
   obat cacingen
   ngilangaké ketombé utawa mreki
   obat radang kulit (Dermatitis)
   Tatu bakar, gatal, bisul
   Keseleo utawa aboh
  
  Efek samping 
  Saliyané nduwé khasiat, nanas uga nduwé éfék samping.
   Bisa nggugurké kandhutan. Nanas nom duwé poténsi dadi abortivum utawa obat kang bisa nggugurké kandhutan. Mulané nanas lumrahé kerep kanggo obat yèn telat menstruasi. Wong wadon kang lagi meteng luwih becik ora mangan nanas nom.
   Marakaké rématik ing saluran cerna, woh nanas yèn ngalami prosès fermentasi bisa dadi alkohol. Iki bisa ndadékaké rématik. Wong kang nandang lara rematik lan radhang sendi luwih becik ngurangi mangan nanas.
   Ningkataké gula darah. Nanas kang mateng duwé kadar gula kang dhuwur. Wong kang nandang diabétes luwih becik ora kakéyan mangan nanas.
   Marakaké gatel. Sawisé mangan nanas seger, ilat lan lambe krasa gatel. Kanggo ncegah supaya ora gatel, nanas kang wis dikethok-kethok kudu dikum ing banyu uyah.
  
  Gladri nanas
  
  Cathetan suku
  
  Pranala njaba 
   http://agrolink.moa.my/doa/bdc/fruits/nanas/nanas.html 
  
  Woh-wohan
  
  bpy:আনানাস
  hu:Ananász
  io:Ananaso
  ur:انناس